Σύγχρονες Τεχνικές Μυοκαρδιακής Προστασίας
Creators: name: Πατσή, Ελένη Γιαννάκη
Publisher: name: Aristotle University of Thessaloniki
Year: 2023
Subjects: Προστασία του Μυοκαρδίου
Μινι – καρδιοπληγία
Καρδιοπληγία
Myocardial protection
Cardioplegia
Mini – cardioplegia

description: Η προστασία του μυοκαρδίου είναι παράγοντας καθοριστικής σημασίας μιας και η μετεγχειρητική βλάβη του μυοκαρδίου μετά από τις επεμβάσεις ανοικτής καρδιάς είναι σημαντικό αίτιο θνητότητας και νοσηρότητας. Πολλά χρόνια πριν ξεκίνησε η αναζήτηση για τις τεχνικές αυτές που θα προστάτευαν το μυοκάρδιο αλλά και θα διατηρούσαν τα ενεργειακά του αποθέματα. Η αναζήτηση των τεχνικών προστασίας του μυοκαρδίου ξεκίνησε από τον Sydney Ringer ο οποίος ανακάλυψε ότι το κάλιο προκαλεί αναστρέψιμη καρδιακή παύση και τον Wilfred Bigelow που ερεύνησε την τεχνική της υποθερμίας. Ακόμα ο John Gibbon ο οποίος ανάπτυξε την ‘’μηχανή καρδιάς-πνεύμονα’’ και ο Denis Melrose ο οποίος κατασκεύασε την λεγόμενη καρδιοπληγία, ένα καλιούχο διάλυμα το οποίο θα προκαλούσε αναστρέψιμη καρδιακή παύση, ήταν δυο από τους πιο σημαντικούς ερευνητές. Λίγο αργότερα χρονολογικά, ο Gerald Buckberg καθιερώνει την αιματική καρδιοπληγία και σε συνέχεια αυτού εισάγεται κλινικά η τεχνική της θερμής μίνικαρδιοπληγίας από τον Antonio Maria Calafiore. Οι τεχνικές προστασίας του μυοκαρδίου χρησιμοποιούνται πριν, κατά τη διάρκεια και μετά τις καρδιοχειρουργικές επεμβάσεις. Κάποιες από αυτές τις τεχνικές αφορούν την συστηματική και τοπική υποθερμία, τη χειρουργική σε πάλλουσα καρδιά, την τεχνική του ινιδισμού της καρδιάς, το ισχαιμικό pre- και postconditioning και της περίοδο επαναιμάτωσης του μυοκαρδίου. Η σημαντικότερη τεχνική προστασίας του μυοκαρδίου είναι η καρδιοπληγική προστασία. Τα καρδιοπληγικά διαλύματα διακρίνονται σε δυο μεγάλες κατηγορίες: τα κρυσταλλικά διαλύματα και τα αιματικά διαλύματα τα οποία χρησιμοποιούνται ευρέως σε όλο τον κόσμο. Ακόμα υπάρχουν και οι διαφορετικές οδοί χορήγησης τους όπως η ορθόδρομη και παλίνδρομη χορήγηση. Τα τελευταία χρόνια υπάρχει μια άλλου τύπου καρδιοπληγία, η ‘’μίνι-καρδιοπληγία’’. Τα προτερήματά της είναι ότι μειώνει κατά πολύ την αιμοαραίωση και χρησιμοποιείται κυρίως στην ελάχιστα επεμβατική εξωσωματική κυκλοφορία. Συμπερασματικά, μπορούμε να πούμε πως δεν υπάρχει καλύτερη ή χειρότερη τεχνική προστασίας του μυοκαρδίου. Οι τεχνικές που υπάρχουν, μπορούν να φέρουν θετικά αποτελέσματα είτε χρησιμοποιούνται ξεχωριστά είτε σε συνδυασμό. Η προστασία του μυοκαρδίου είναι το πιο σημαντικό μέλημα στη εξωσωματική κυκλοφορία γι’ αυτό η περεταίρω έρευνα στις τεχνικές προστασίας του είναι αναγκαία.
description: Myocardial protection is a key factor since postoperative myocardial damage is an important cause of mortality and morbidity after open heart surgeries. The research began many years ago about the techniques that would protect the myocardium but also preserve its energy reserves. The search for myocardial protection techniques was initiated by Sydney Ringer who discovered that potassium causes reversible cardiac arrest and Wilfred Bigelow who researched the technique of hypothermia. Also John Gibbon who developed the "heart-lung machine" and Denis Melrose who manufactured the ‘’cardioplegia’’, a potassium solution that would cause a reversible cardiac arrest, were two of the most important researchers. Some years later, Gerald Buckberg establishes blood cardioplegia, and after that, the technique of hot mini-cardioplegia is clinically introduced by Antonio Maria Calafiore. Myocardial protection techniques are used before, during and after cardiac surgery. Some of these techniques concern systemic and local hypothermia, beating heart surgery, the technique of cardiac fibrillation, ischemic pre- and postconditioning and the protection during the reperfusion time. The most important technique is cardioplegic protection. Cardioplegic solutions are divided into two major categories: the crystalloid solutions and the blood solution cardioplegia which are widely used around the world. There are also different routes of administration such as antegrade and retrograde administration. In the recent years, there has been another type of cardioplegia, the ‘’mini-cardioplegia’’. Its advantages are that it greatly reduces hemodilution and is mainly used in minimally invasive extracorporeal circulation. In conclusion, we can say that there is no better or worse technique for protecting the myocardium. The existing techniques can bring positive results whether they are used separately or in combination. The protection of the myocardium is the most important concern in the extracorporeal circulation, which is why further research in its protection techniques is necessary.